SU INU

Sos fruttos de sa terra, in dogni situ
Dana a s’essere umanu nutrimentu
Cunservan sa salude e s’appetitu,

ma unu in particolare e’ s’elementu
chi cumparede in dogni circustanzia
in casu e vesta o intrattenimentu.

Custu è su inu chi pro antiga usanzia
Si cunsumada in paghe e armonia
De su cale si bramat s’abbundanzia.

S’ischit che peri Cristos su Missia
L’offreidi in sa Sua ultima chena
Da ue naschit s’Eucaristia.

S’altu significadu ‘e cussa iscena
Est cunfirmadu in sa sacra iscrittura
Pro eterna memoria terrena.
Su inu est unu donu ‘e sa natura
Chi vaghe bene a minores e mannos
Cunsumadu cun regula e misura,
s’auguriu sardu: a medas annos!
Chi si usat repiter frequente
Es prezisu, sinzeru sena ingannos.
Non si podet negare certamente
Chi benedittu est da sa manu e Deu
A godimentu de s’umana zente.
Su inu e’ sempre istadu unu recreu
De poverittos e disamparados
Ch’han passadu in sa vida tempus feu;
però si devet esser moderados
senza nessuna esagerazione
massimu cando es’ vinu de altos grados.
Su inu est una cunsulazione
Bufadu cun amigos in cantina
Si capitat sa bona occasione.
De sicuru e’ sa menzus meighina
Sa pius adatta si b’hat malumore
Ca nde lu ogat da raighina.
Cando mancat su inu ite dolore
Chi siat issu nieddu o biancu
No importada a nemos su colore
Importa solu chi non benzat mancu.

Giovanni Farris (noto Nenneddu Arre)